Nangarhor havo hujumi (2017)
2017-yilgi Nangarhor havo hujumi Afg‘oniston sharqidagi Nangarhor viloyatida, Pokiston bilan chegara yaqinida joylashgan Achin tumanining AQSh tomonidan bombardimon qilinishi. 2017-yil 13-aprelda Qoʻshma Shtatlar havo hujumi uyushtirdi va „Islomiy Davlat“ tomonidan foydalanilgan tunnel komplekslarini yoʻq qilish maqsadida oʻz arsenalidagi eng yirik yadroviy boʻlmagan bomba — GBU-43/B Massive Ordnance Air Blast (MOAB)dan foydalandi. Iroq va Shom Islomiy davlati-Xuroson viloyati (ISHID-XV yoki ISHID-X) — Iroq va Shom Islom Davlatining boʻlimi. Bomba Amerika Qoʻshma Shtatlari Harbiy-havo kuchlariga tegishli Lockheed MC-130 samolyoti yordamida tashlangan. 2017-yilning 15-aprelida Afg‘oniston rasmiylari zarba natijasida IShID-XVning 96 nafar jangarisi, jumladan, to‘rt qo‘mondon o‘ldirilgani haqida xabar bergan.